**A Baranya Megyei Büntetés-végrehajtási Intézet elérhetőségei**

**Cím:** 7601 Pécs, Papnövelde u. 7-11.

**Levelezési cím**: 7601 Pécs, Pf.: 222

**Telefon**: 06/72-520-100

Telefonon tájékoztatást kizárólag általános, mindenkire vonatkozó szabályokkal kapcsolatban adhatunk, konkrét fogvatartottal kapcsolatos, személyes adatokat, információkat nem áll módunkban kiadni.

**E-mail**: pecs.uk@bv.gov.hu

**Jogszabályok**

**2017. XC. törvény** a Büntetőeljárásról

**2012. évi C. törvény** a Büntető törvénykönyvről

**2013. évi CCXL. törvény** a büntetések, az intézkedések, egyes kényszerintézkedések és a szabálysértési elzárás végrehajtásáról

**16/2014 (XII.19) IM rendelet** a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól

**Kapcsolattartás**

A fogvatartott jogosult a hozzátartozóival, valamint az általa megjelölt és a bv. intézet által engedélyezett személyekkel, szervezetekkel törvényben meghatározottak szerint kapcsolatot tartani.

A fogvatartott kapcsolattartása törvényben meghatározottak szerint, a bv. intézet rendje és a fogvatartás biztonsága érdekében ellenőrizhető. A bv. intézet rendje és a fogvatartás biztonsága érdekében, vagy egészségügyi okból a kapcsolattartás korlátozásának is helye lehet.

A fogvatartott hozzátartozójával, vagy – a hivatalos minőségben kapcsolattartók kivételével – az általa megjelölt más személlyel kizárólag akkor tarthat kapcsolatot, ha a kapcsolattartóként megjelölt személy hozzájárul ahhoz, hogy személyes adatai a bv. intézet nyilvántartásában szerepeljenek. (Lásd: Kapcsolattartói nyilatkozat c. nyomtatvány)

Fontos, hogy a 18 év alatti személy esetében a törvényes képviselőnek kell aláírni a nyomtatványt.

A reintegrációs tiszt kapcsolattartóként kizárólag a fogvatartott hozzátartozóját, rokonát, valamint a reintegrációs célkitűzéseket elősegítő külső szervezeteket rögzítheti. A fogvatartott által megjelölt más személy (különösen szabadult elítélt) kapcsolattartóként – mint például barát, barátnő, hozzátartozón kívüli személy – történő rögzítése kizárólag akkor engedélyezhető, ha az a fogvatartott családi kapcsolatainak fenntartására és fejlesztésére, illetve munkaerőpiaci vagy társadalmi reintegrációjának elősegítésére irányul.

Egy kapcsolattartó személyhez kizárólag egy mobil- és egy vezetékes telefonszám rögzíthető.